Fizély Ödön

**Fizély Ödön** ([Léva](https://hu.wikipedia.org/wiki/L%C3%A9va), [1886](https://hu.wikipedia.org/wiki/1886). [március 27.](https://hu.wikipedia.org/wiki/M%C3%A1rcius_27.) – [Somorja](https://hu.wikipedia.org/wiki/Somorja" \o "Somorja), [1979](https://hu.wikipedia.org/wiki/1979). [november 13.](https://hu.wikipedia.org/wiki/November_13.)) evangélikus lelkész, a két világháború közti csehszlovákiai magyar evangélikusok egyik vezetője, a [pozsonyi](https://hu.wikipedia.org/wiki/Pozsony) teológiai kar magyar előadója.



Élete

A gimnáziumot 1904-ben Léván végezte, a teológiát pedig 1908-ban [Pozsonyban](https://hu.wikipedia.org/wiki/Pozsony). 1910-ben a [Göttingai Egyetem](https://hu.wikipedia.org/w/index.php?title=G%C3%B6ttingai_Egyetem&action=edit&redlink=1" \o "Göttingai Egyetem (a lap nem létezik)) teológiai fakultásán licentiátust szerzett. 1911-ben papi vizsgát tett és lelkésszé avatták. Előbb Léván volt segédlelkész, majd [Alsószelezsényben](https://hu.wikipedia.org/wiki/Als%C3%B3szelezs%C3%A9ny" \o "Alsószelezsény) választották meg. 1911-ben és 1912-ben [Érsekújvárott](https://hu.wikipedia.org/wiki/%C3%89rsek%C3%BAjv%C3%A1r" \o "Érsekújvár) volt hitoktató és missziós lelkész. Hasonlóan német nyelvű istentiszteleteket tartott [Trencsénteplicen](https://hu.wikipedia.org/wiki/Trencs%C3%A9nteplic" \o "Trencsénteplic) is. 1911-1929 között[[forrás?](https://hu.wikipedia.org/wiki/Wikip%C3%A9dia:T%C3%BCntesd_fel_forr%C3%A1saidat!" \o "Wikipédia:Tüntesd fel forrásaidat!)] [Aranyosmaróton](https://hu.wikipedia.org/wiki/Aranyosmar%C3%B3t" \o "Aranyosmarót) szolgált. 1922-ben részt vállalt az első Léván összehívott értekezlet és a [Szlovákiai Magyar Evangélikus Szövetség](https://hu.wikipedia.org/w/index.php?title=Szlov%C3%A1kiai_Magyar_Evang%C3%A9likus_Sz%C3%B6vets%C3%A9g&action=edit&redlink=1) megszervezésében. Szerkesztette a szövetség lapját is. Az egyházi főhatóság paritásos bizottságának [Baráth Károly](https://hu.wikipedia.org/w/index.php?title=Bar%C3%A1th_K%C3%A1roly&action=edit&redlink=1) mellett másik tagja. 1931. augusztus 16-án a somorjai gyülekezet választotta lelkészévé. 1938-ban az [első bécsi döntés](https://hu.wikipedia.org/wiki/Els%C5%91_b%C3%A9csi_d%C3%B6nt%C3%A9s) után a [Moson-Pozsonyi Egyházmegye](https://hu.wikipedia.org/w/index.php?title=Moson-Pozsonyi_Egyh%C3%A1zmegye&action=edit&redlink=1) esperese lett. 1955-ben nyugdíjba vonult.

Szerkesztette a Könyv-újság, a [Theologiai Szaklap](https://hu.wikipedia.org/w/index.php?title=Theologiai_Szaklap&action=edit&redlink=1" \o "Theologiai Szaklap (a lap nem létezik)) és Könyvújságot, 1922-1938 között az [Evangélikus Lap](https://hu.wikipedia.org/wiki/Evang%C3%A9likus_Lap) és 1929-1933 között az [Evangélikus Naptár](https://hu.wikipedia.org/w/index.php?title=Evang%C3%A9likus_Napt%C3%A1r&action=edit&redlink=1) című evangélikus kiadványokat.

Művei

* 1911 Wassel Gansfort. Léva.
* 1912 Spencer Herbert sociologiája. In: [Székács](https://hu.wikipedia.org/wiki/Sz%C3%A9k%C3%A1cs_J%C3%B3zsef)-emlékkönyv. Pozsony–Budapest.
* 1916 Luther életrajzok. Könyv-újság.
* 1918 A német racionalizmus. Theologiai Szaklap 16/3, 65-75.
* 1918 A magyar racionalizmus. Theologiai Szaklap 16/4, 97-108.
* 1918 A magyar racionalista theologia. Theologiai Szaklap 16/8-9, 193-207.
* 1918 A rationalismus története a magyarországi protestáns egyházakban. Budapest.
* 1930 A Szlovenszkói Magyar Evangélikus Szövetség. In: Ruppeldt, F.: Almanach cirkvi evanjelickej a. v. na Slovensku z rokov 1919-1928 (do 1930). Turčiansky sv. Martin, 289-290.
* 1934 Bibliai történetek és Luther kis kátéja.

Forrás

https://hu.wikipedia.org/wiki/Fizély\_Ödön